ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi ms ms nl id id pl id id ms id ms ms ms id id id id id id id id id ms ms id id id ms id id id id id ms id id id ms ms id ms id ms ms ms ms ms id ms id id id ms id id id id en ms tr ms ms ms id ms id id hy hy hy ms ms en en en en en en id ms id id ms en id id jv ms id id it es id id en id ms ms ms ms ms ms
Gigi Rosak & Perlu Dicabut? Ini Risiko Perlu Parents Fahami - Hello Doktor
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Cabut Gigi Susu Anak Walaupun Belum Goyang, Ini Risiko Pada Si Kecil Yang Parents WAJIB Tahu
Ditulis oleh Asyikin Md Isa Disemak pada 04/10/2021
Disemak secara perubatan oleh Dr. Ahmad Wazir Aiman
Masalah gigi rosak yang berlaku pada anak bukan satu isu remeh. Ini risiko yang perlu ibu bapa ketahui apabila gigi susu anak rosak. Sila ambil peduli!
Kepentingan penjagaan gigi susu
Penjagaan kesihatan oral anak adalah dengan memastikan gigi si manja sentiasa berada dalam keadaan sihat sehingga tiba masanya untuk ia tanggal secara semula jadi.
Gigi yang tumbuh ketika masih bayi ini penting untuk memupuk tabiat pemakanan baik melalui teknik kunyahan yang betul.
Selain itu, gigi tersebut juga berfungsi dalam membantu perkembangan pertuturan si manja.
Umumnya, kehilangan gigi susu bermula pada usia 5 atau 6 tahun bagi kebanyakan kanak-kanak dan akan selesai sekitar usia 12 tahun.
Selalunya, gigi si manja akan mula hilang secara semula jadi mengikut urutan ia tumbuh. Biasanya 2 gigi depan bahagian bawah akan tanggal terlebih dahulu.
Akar pada gigi susu ini akan pecah mengikut proses disebut sebagai resorpsi ketika gigi kekal menolaknya.
Gigi kekal akan tumbuh menggantikan gigi susu yang hilang dalam tempoh beberapa minggu
Ia adalah 1 proses penting kerana gigi yang tumbuh ketika bayi ini berfungsi sebagai penahan ruang untuk gigi kekal atau gigi dewasa tumbuh.
Tetapi bagaimana pula kalau si manja alami gigi rosak dan perlu dicabut sebelum masanya?
Gigi rosak jejaskan pertumbuhan gigi
Kanak-kanak yang hilang gigi susu lebih awal daripada waktunya berikutan gigi rosak akan mengalami kesan seperti di bawah:
1# Gigi di sebelah kanan dan kiri akan tumbuh dan bergerak untuk menutupi ruang yang ditetapkan untuk gigi kekal tumbuh dalam masa beberapa tahun. Kesannya gigi kekal akan tersumbat di dalam tulang.
2# Melambatkan pertumbuhan gigi kekal atau menyebabkan gigi kekal pramatang tumbuh sebelum masanya.
3# Kehilangan panjang lengkungan gigi menyebabkan ruang yang tinggal sempit untuk gigi kekal tumbuh. Kesannya menyebabkan gigi berlapis atau pertumbuhan gigi yang sesak.
4# Hubungan antara gigi geraham dan gigi taring akan terganggu sehingga memerlukan rawatan lebih kerap serta penggunaan pendakap gigi (braces).
5# Bahagian gigi tengah akan beralih ke bahagian kosong tersebut
6# Gigi bertentangan dengan ruang kosong akan lebih panjang dan berlebihan
7# Perkembangan aktiviti dan tabiat otot yang tidak normal menjejaskan proses gigitan
9# Tabiat pemakanan dan nutrisi yang lemah
10# Gigi rosak yang dicabut sebelum masanya akan menimbulkan masalah estetik dan emosi kepada anak
Cara kekalkan ruang pada gigi rosak yang dicabut
Ibu bapa perlu berunding dengan pakar ortodontik dalam situasi ini bagi menentukan rawatan pencegahan yang perlu untuk mengelakkan si kecil berdepan situasi yang lebih rumit.
Selalunya, ruang kosong selepas gigi yang rosak itu dicabut mesti ‘disimpan’. Namun ia bergantung kepada usia anak dan lokasi gigi tersebut.
Kebiasaannya doktor gigi akan memasukkan space maintainer (alat pengekal ruang) bagi menggantikan gigi rosak yang dicabut sehinggalah gigi kekal tumbuh.
Alat tersebut akan menghalang gigi lain daripada memasuki ruang kosong tersebut.
Jika dibiarkan, gigi lain akan mencerobohi ruang itu dan menyukarkan gigi kekal untuk tumbuh dengan sebaiknya. Akibatnya ia mungkin tumbuh di bahagian yang tidak sepatutnya.
Secara tidak langsung, ia boleh menimbulkan kesan domino dengan mengganggu kedudukan gigi lain dan menyebabkan pertindihan atau kesesakan gigi.
Keadaan gigi yang tidak teratur akan menyukarkan proses membersihkan gigi, sekali gus meningkatkan risiko untuk anak mengalami masalah gigi berlubang.
Tip hindari gigi rosak
Untuk mengelakkan gigi anak daripada rosak, sudah tentu ia memerlukan penjagaan kesihatan oral yang baik, seperti:
Garis panduan daripada American Academy of Pediatric Dentistry mengesyorkan kanak-kanak melakukan pemeriksaan pergigian pertamanya sebaik saja gigi susu pertama keluar atau paling maksimum, ketika mencapai usia 12 bulan.
Walau bagaimanapun, kebanyakan ibu bapa gagal untuk membawa anak mereka mendapatkan pemeriksaan gigi.
Kesannya mengakibatkan masalah gigi rosak yang teruk dan memerlukan rawatan pergigian lebih komprehensif seperti mencabut gigi.
Dapatkan rawatan awal jika anak mengadu sakit gigi.
Sentiasa dapatkan nasihat pakar pergigian secepat mungkin apabila wujud masalah dan bukannya menunggu sehingga keadaan menjadi lebih kronik.
Ia akan memberikan lebih banyak pilihan untuk melakukan pemulihan sederhana pada gigi anak.
Sudah tentu tindakan tersebut dapat mengelakkan anak daripada terpaksa menjalani prosedur rawatan pergigian yang lebih menyakitkan.
Memberus gigi 2x sehari dengan menggunakan ubat gigi berfluorida (jumlah penggunaannya berbeza mengikut usia anak), floss gigi serta amalan diet rendah gula adalah cara terbaik mengurangkan risiko gigi rosak.
Kesimpulannya, ajar anak cara menjaga kebersihan gigi yang betul agar gigi susu dapat dikekalkan sehingga waktunya.
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
https://www.mayoclinic.org/healthy-lifestyle/childrens-health/expert-answers/baby-teeth/faq-20058532# / Accessed on June 30, 2020
https://www.healthychildren.org/English/healthy-living/oral-health/Pages/When-Children-Begin-to-Lose-their-Baby-Teeth.aspx / Accessed on June 30, 2020
https://www.mouthhealthy.org/en/az-topics/b/baby-teeth  / Accessed on June 30, 2020
https://www.ncbi.nlm.nih.gov/pmc/articles/PMC4611952/#/ Accessed on June 30, 2020
https://www.researchgate.net/publication/257202046_Management_of_premature_primary_tooth_loss_in_the_child_patient/ Accessed on June 30, 2020
https://www.sciencedaily.com/releases/2008/05/080522181523.htm/ Accessed on June 30, 2020
Bagaimana Penjagaan Mulut Yang Buruk Boleh Mempengaruhi Kesihatan Anda?
Suka Gigit Kuku? AWAS, Tabiat Ini Bawa Mudarat! Ini 5 Cara Untuk Cegah
Ditulis oleh Asyikin Md Isa Disemak pada 04/10/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.